
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO REORGANIZUOTI ŠAKIŲ RAJONO SUDARGO MARTYNO SEDEREVIČIAUS IR KIDULIŲ PAGRINDINES MOKYKLAS BEI ĮPAREIGOJIMO PARENGTI REORGANIZAVIMO SĄLYGŲ APRAŠĄ

 

2012 m. vasario 29 d. Nr. T-70
Šakiai

 

  
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p., Civilinio kodekso (Žin., 2000, Nr. 74-2262, Nr. 77, Nr. 80, Nr. 82; 2011, Nr. 139-6550) 2.96 str., 2.97 str. 3 d., 2.99 str. 1 ir 2 d., Švietimo įstatymo (Žin., 1991, Nr. 23-593; 2011, Nr. 38-1804) 44 str. 1, 2 ir 4 d., 58 str. 1 d. 1 p., Biudžetinių įstaigų įstatymo (Žin., 1995, Nr. 104-2322;2010, Nr. 15-699) 14 str. 4 d. ir 2012 m. vasario 15 d. rajono savivaldybės tarybos sprendimu Nr. T-50 patvirtintu rajono savivaldybės švietimo įstaigų tinklo pertvarkos 2012-2015 metų bendruoju planu, nusprendžia:

                    1. Sutikti, kad būtų reorganizuota Šakių rajono savivaldybės Sudargo Martyno Sederevičiaus pagrindinė mokykla, šiomis sąlygomis:


1.1. reorganizavimo tikslai – sudaryti visiems mokiniams vienodas kokybiško  ugdymo(si) sąlygas, maksimaliai išnaudojant ugdymo plano galimybes, stambinti mokyklas, siekiant optimalaus mokinių skaičiaus, tikslingiau paskirstyti ir naudoti mokinio krepšelio lėšas, įgyvendinant ugdymo programas;

1.2. reorganizuojama biudžetinė įstaiga – Šakių rajono Sudargo Martyno Sederevičiaus pagrindinė mokykla;

1.3. dalyvaujanti reorganizavime biudžetinė įstaiga – Šakių rajono Kidulių pagrindinė mokykla;

1.4. reorganizavimo būdas – Šakių rajono Sudargo Martyno Sederevičiaus pagrindinė mokykla prijungiama prie Šakių rajono Kidulių pagrindinės mokyklos ir tampa šios mokyklos pagrindinio ugdymo skyriumi;


1.5. po reorganizavimo veiksianti biudžetinė įstaiga: pavadinimas – Šakių rajono Kidulių pagrindinė mokykla, vykdanti priešmokyklinio, pradinio ir pagrindinio ugdymo programas (su Sudargo Martyno Sederevičiaus pagrindinio ugdymo skyriumi). Teisinė forma – biudžetinė įstaiga. Buveinė – Šakių r. sav., Kiduliai, Nemuno g. 51, LT-71400. Kodas – 190820942. Mokyklos savininkas – Šakių rajono savivaldybė. Mokyklos savininko teises ir pareigas įgyvendinanti institucija – Šakių rajono savivaldybės taryba;


1.6. Sudargo Martyno Sederevičiaus pagrindinė mokykla po reorganizavimo baigia veiklą kaip juridinis asmuo nuo jo išregistravimo iš Juridinių asmenų registro, bet ne vėliau kaip 2012 m. rugpjūčio 31 d.;


1.7. Kidulių pagrindinei mokyklai pereina visos reorganizuotos Sudargo Martyno Sederevičiaus  pagrindinės mokyklos teisės ir pareigos. 

2. Įpareigoti Kidulių ir  Sudargo Martyno Sederevičiaus pagrindinių mokyklų vadovus iki 2012 m. balandžio 10 d. parengti:


2.1. dviejų juridinių asmenų – Sudargo Martyno Sederevičiaus ir Kidulių pagrindinių mokyklų - reorganizavimo sąlygų aprašą ir paskelbti jį viešai spaudoje;

2.2. po reorganizavimo veiksiančios Kidulių pagrindinės mokyklos su Sudargo Martyno Sederevičiaus pagrindinio ugdymo skyriumi nuostatus.
 

 

Meras
                                                                 
                                Juozas Bertašius

